Document ID: /roh_data/filtered/fineweb-2-filterrobots_roh.jsonl.gz/47948

Ils plans da colonisaziun sa chattan en differentas fasas, scriva l’agentura da novitads svizra SDA. Els han adina er da survegnir in permis dal ministeri da defaisa. Las unitads d’abitar tutgan tar differents abitadis. Ina reacziun uffiziala da l'Israel sin ils rapports na datti betg.
600'000 colonists en Cisjordania e Jerusalem da l'ost
Ils davos onns ha l'Israel adina puspè schlargià vitgs gidieus existents cun bajegiar novas abitaziuns. Actualmain vivan passa 600’000 colonists en la Cisjordania occupada ed en il Jerusalem da l'ost annectà.
Abitadis gideus fan stagnar process da pasch
Ina part dals abitadis èn vegnids construids cun permis explicit da la regenza. Ils uschenumnads abitadis selvadis approvescha ella per gronda part. Tenor l’ONU èn dentant tut ils abitadis en ils territoris occupads dad Israel illegals.
Internaziunalmain valan ils abitadis gidieus sco obstachel pli grond per ina pasch persistenta. Els èn numnadamain fabrichads là, nua ch’ils Palestinais lessan drizzar en lur stadi independent da Palestina cun Jerusalem da l’ost sco chapitala.
RR novitads 12:00